Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 528

95. §-ban foglaltaknak megfelelően kell kiszámítani. Az összevont szavatoló tőke számításba be kell vonni a bankcsoporthoz tartozó vállalkozásokat és az olyan pénzügyi intézményeket vagy járulékos vállalkozásokat, amelyek jegyzett tőkéjének legalább húsz százalékát közvetlenül vagy közvetve a bankcsoporthoz tartozó vállalkozás tulajdonolja, valamint az olyan pénzügyi intézményeket és járulékos vállalkozásokat, amelyek nem tartoznak a bankcsoporthoz, de amelyek olyan személy ellenőrzése alatt állnak, aki a bankcsoportot vagy annak valamely tagját ellenőrzi. Ha a bankcsoportba tartozó ellenőrzött pénzügyi intézmény vagy járulékos vállalkozás nem közli az összevont felügyelet ellátásához szükséges jelentést, adatokat, információkat, akkor tőkehányada az összevont szavatoló tőke számításnál nem vehető figyelembe. A jelentés kitöltése Az a) oszlopba a bankcsoporthoz tartozó vállalkozások (így a hitelintézet is) nevét, a b) oszlopba a törzsszámát kell feltüntetni. A c) oszlopba a bankholdinghoz tartozó vállalkozások saját tőkéjének összegét, a d) oszlopba a vállalkozások szavatoló tőkéjét kell beírni. Azoknál a vállalkozásoknál, ahol szavatoló tőke van, ott nem lehet a saját tőkét figyelembe venni. Az e) oszlop az összevont szavatoló tőkénél figyelembe vehető tőkerészek kimutatására szolgál. Ide a c) vagy a d) oszlopban szereplő tőkeértéknek és a bankholding által a vállalkozásban közvetlenül és közvetve birtokolt tulajdoni, illetve szavazati hányadnak a szorzata kerül. A tulajdoni, illetve szavazati hányadból mindig az alacsonyabb érték vehető figyelembe. A kétszeres számbavétel elkerülése végett csak azokat a tőkeértékeket lehet az e) oszlopban a bankcsoport összevont szavatoló tőkéjénél számításba venni, amelyek a hitelintézet szavatoló tőkéjében már nem szerepelnek (a tőkéből levonásba kerültek, pl. a limit túllépés miatti érték). A járulékos vállalkozásoknál a saját tőke értékét közvetlenül a vállalkozás neve után fel kell tüntetni, de a c) oszlopba csak a hitelintézet szavatoló tőkéjéből levont érték kerülhet. Ez az érték nem lehet több, mint a vállalkozásba befektetett összeg, illetve a saját tőke értéke. (A két érték közül az alacsonyabb.) A bankholding vállalat — III. A Szavatoló tőke táblázatban kiszámított és a 8. sorban szereplő — szavatoló tőkéjét a 11. sorba nevesítve kell beírni. Név szerint részletezve és külön csoportosítva kell felsorolni a bankholdinghoz tartozó pénzügyi intézmények (hitelintézet és pénzügyi vállalkozás), járulékos vállalkozások, befektetési vállalkozások és biztosítók saját vagy szavatoló tőkéjének összegét. A járulékos vállalkozás saját tőkéjét csak abban az esetben lehet hozzáadni a bankcsoporti szavatoló tőke értékéhez, ha az a bankholding vállalat szavatoló tőkéjének számítása során levonásra került. A sorok száma nem korlátozott, a felsorolást folytatni kell mindaddig, amíg az összes vállalkozás kimutatásra nem kerül. A különböző vállalkozások csoportjainak tőkeértékét külön-külön összesíteni kell az 1—5. sorokban. A 6. sorba kell beírni a bankcsoport szavatoló tőkéjét. XIII. B BANKCSOPORT KOCKÁZATVÁLLALÁSA A jelentés célja A Hpt. 96. §-nak megfelelően a Hpt. 77—85. §-ban foglalt kockázatvállalási korlátozásokat a bankcsoportok által együttesen vállalt kockázatokra is alkalmazni kell. 1998/56. szám A jelentés kitöltése A táblázat a)—d) sorában a bankcsoport által együttesen vállalt kockázatok összesített nagyságát is korlátozó — hivatkozott — előírásoknak megfelelő adatokat egy öszszegben kell feltüntetni. Az e) sorban kell összesíteni az ügyfelek szerinti — limitet meghaladó — kockázatokat, amelyet az 1. sortól külön-külön nevesítve kell felsorolni — a bankcsoporttal szembeni összesített — ügyletek könyv szerinti nettó értékének feltüntetésével. A sorok száma nem korlátozott, a felsorolást folytatni kell mindaddig, amíg az összes ügyfél, vállalkozás kimutatásra nem kerül. A b) oszlopban a megfelelő azonosíthatóság érdekében az ügyfelek törzsszámát, azonosító kódját, a c) és d) oszlopokban az ország és TEÁOR szerinti ágat kell kitölteni. A táblázat kitöltésénél a Hpt. 77—85. § előírásaira vonatkozó kivételeket nem kell figyelembe venni, és a korlátozások alól kiemelt kockázatokat külön nem kell feltüntetni. III. Fejezet ÉVENKÉNTI, ILLETVE ID ŐSZAKOS JELENTÉSEK II. B AUDITÁLT EREDMÉNYKIMUTATÁS A jelentés kitöltése A jelentést a hitelintézet évente egy alkalommal, az auditált éves beszámoló adatai alapján, a II. A Eredménykimutatás tábla helyett tölti ki. A sorok kitöltésére vonatkozó előírások megegyeznek a II. A Eredménykimutatás táblánál leírtakkal. A 81. Befizetett adó (év közben adóelőleg) soron szereplő adatnak év végi auditált jelentésben meg kell egyezni az éves beszámolóban lévő adófizetési kötelezettség öszszegével. XIV. A ÉRTÉKPAPÍRHITELEK A jelentés célja Ezt a táblázatot év végén, valamint az ÁPTF elnökének előírása alapján — időszakonként — az értékpapír vásárlására történő, valamint az értékpapír-fedezetű lombard hitelnyújtás kockázatának vizsgálatához a fedezetek hirtelen és nagymértékű leértékelődésének veszélye miatt kell kitölteni. A jelentés kitöltése Ebben a táblázatban az értékpapír vásárlására, illetve az értékpapír-fedezettel nyújtott hiteleket kell feltüntetni. Az 1. Lombard hitelek sorban csak az értékpapír-fedezetű — a külön részletezés szerint felsorolt — lombard hitelállományt kell összesíteni. Az első 11. csoportban a részvényfedezetek mellett nyújtott hiteleket egyrészt a hitelnyújtás célja, másrészt a részvények típusa (tőzsdére bevezetett, illetve OTC) szerint kell részletezni. A hitelnyújtás célját illetően külön kell kimutatni a részvényvásárlásra, illetve az egyéb célra nyújtott hiteleket. A 12. sorba az állampapírnak minősülő, a 13. sorba az egyéb hitelviszonyt megtestesítő értékpapírral fedezett hiteleket kell beírni. A 14. sorban a hitelintézet által kibocsátott tagsági jogot megtestesítő értékpapírral fedezett hiteleket kell feltüntetni. A 15. Nem sorozatban kibocsátott, illetve a 16. Egyéb értékpapír-fedezet mellett sorokban váltóval biztosított hitel nem szerepelhet. Amennyiben egy hitelnek a fedezete részvény és egyéb értékpapír együttesen, úgy a hitel összegét azok arányában kell megosztani és kimutatni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes